
Vastavalt koolieelse lasteasutuse seaduse § 9¹ lõikele 3, Narva Linnavolikogu 28.09.2006.a määruse nr 42 „Narva linna arengudokumentide menetlemise kord“ § 21 punktile 4 ja  Narva Linnavalitsuse 14.06.2006 määruse nr 741 „Narva linna munitsipaalsete koolieelsete lasteasutuste ning põhikoolide ja gümnaasiumide arengukavade kinnitamise kord“ punktile 6

Koolieelse lasteasutuse Pääsuke
arengukava 2010-2012 kinnitamine
1. Kinnitada Koolieelse lasteasutuse Pääsuke arengukava 2010-2012 (arengukava lisatud).
2.  Määrus jõustub seadusega sätestatud korras.

Õ I E N D

Narva Linnavalitsuse Kultuuriosakond valmistas ette Narva linna munitsipaalse koolieelse lasteasutuse Pääsuke arengukava 2010-2012 kinnitamise eelnõu.

Lasteasutuse Pääsuke arengukava lähtub koolieelse lasteasutuse seaduse §9¹ arengukavale esitatud nõuetest, asutuse põhimäärusest, lasteaia õppekavast ja Narva linna arengukavast. 

Koolieelne lasteasutus Pääsuke koostas koostöös hoolekogu ja pedagoogilise nõukoguga käesoleva arengukava kolmeks aastaks. Arengukavas on määratletud lasteaia arenduse põhisuunad ja –valdkonnad, tegevuskava kolmeks aastaks ning arengukava uuendamise kord. Arengukavas on samuti esitatud üldandmed lasteasutuse kohta, tegevuse lühike analüüs, SWOT-analüüs, on sõnastatud lasteaia missioon ja visioon.

Koolieelse lasteasutuse Pääsuke arengukava ja tegevuskava 2010-2012 on tutvustatud koolieelse lasteasutuse Pääsuke pedagoogilisele nõukogule ja koolieelse lasteasutuse Pääsuke  hoolekogule.

Koolieelse lasteasutuse Pääsuke arengukava 2010-2012 oli avalikustatud avaliku teabe seaduse alusel lasteasutuse tegevuse kajastamiseks peetaval lasteasutuse veebilehel. 
Seoses sellega, et Narva Linnavolikogu oma määrustega (20.04.2006.a. määrus nr 15 ja 01.06.2006.a. määrus nr 22) delegeeris lasteasutuste arengukavade kinnitamist Narva Linnavalitsusele, Narva Linnavalitsuse Kultuuriosakond esitab käesoleva arengukava kinnitamiseks Narva Linnavalitsusele.

